dékán másolata



**Oktatásban résztvevő tanszékek részére** Tárgy: 2020/2021. tanév I. félév vizsgáinak előkészítése

Tisztelt Professzor Asszony/ Úr!

Az alábbiakban szíves tájékoztatásul közöljük a vizsgaidőszakkal kapcsolatos határidőket, fontosabb információkat.

A 2020/2021. tanév I. félévi **vizsgaidőszak 2020. december 14- 23-ig és 2021. január 4-30-ig** tart, az **utóvizsga időszak 2021. február 1-6.** közöttesedékes.

A vizsgaidőszakra a veszélyhelyzetre tekintettel a [10/2020. (XI.9.) sz. rektori-kancellári körlevél az online oktatásra történő áttérésről](https://u-szeged.hu/download.php?docID=110283)*,* **CooSpace rendszer** [**Oktatói Információs Színterében**](http://www.coosp.etr.u-szeged.hu/Scene-126142) közzétett tájékoztatók, a hatályos [Egyetemi Tanulmányi-és Vizsgaszabályzat](https://u-szeged.hu/download.php?docID=3710), és a 2017. június 22-től hatályba lépett ÁOK Kari Tanulmányi Ügyrend érvényes, mely a Kar honlapján megtalálható: [**http://www.med.u-szeged.hu/karunkrol/kari-szabalyzatok/kari-szabalyzatok**](http://www.med.u-szeged.hu/karunkrol/kari-szabalyzatok/kari-szabalyzatok)

1. **A vizsgahirdetés menete**

A vizsgák **meghirdetésére** a **Neptunban 2020. november 2 – 2021. február 5. között van lehetőség**. A vizsgaidőpontok közzétételére előírt határidő **2020. november 22**.

Vizsgakurzusok előrehozott vizsgáinak lebonyolítására a TVSZ 12.1 pontja szerint a hallgatónak lehetősége van az oktatóval egyeztetett időpontban.

A számonkérések a [10/2020. (XI.9.) sz. rektori-kancellári körlevél](https://u-szeged.hu/download.php?docID=110283) értelmében csak **távolléti (online) formában** szervezhetők. Kivétel ez alól a magyar képzés VI. eves hallgatóinak szigorlata, amelyre -ettől eltérő döntésig- továbbra is csak személyes jelenléttel kerülhet sor.

Kérem az **új tantárgyi követelményeket**, oktatás és számonkérés módját **2020. november 16-ig tegyék közzé a CooSpace annotációs felületén, illetve Neptun üzenetben**

Tanszéki adminisztrátorok vizsgahirdetési lehetőségei: *Szervezeti egységek/Tárgyak(468000)*- Szűrés azokra a tárgyakra, melyre a félévben hirdettek kurzust. Tárgy kiválasztása/*Tárgy kurzusai(482000)*- Félév választás/*Kurzus vizsgái (488000)*, vagy a *Szervezeti egységek/Vizsgák(312500)* menüpontban. Amennyiben a vizsga CooSpace-ben zajlik, ne felejtsék el kurzushoz hozzáadni a „CooSpace-es teszt” vizsgatípust, hogy ennek megfelelően lehessen meghirdetni a vizsgaidőpontot. **Vizsgafeltétel** (Első vizsga/UV/2. UV…) beállításra az előbbi menüpontokon belül a „Kurzusok” tabulátor fülön, az előjelentkezési feltételnél lesz lehetőség. **Az utóvizsga hétre kérjük minden esetben jelöljék be az UV/2.UV.. előjelentkezési vizsgafeltételt**, mert a Neptun rendszerben a hallgatók ennek hiányában első vizsgára is tudnak jelentkezni az utóvizsga időszakban! További információk elérhetőek a[**Tanszéki adminisztrátor**](https://www.coosp.etr.u-szeged.hu/Scene-498743)CooSpace színtérben.

**Oktatói segédlet:** [Oktatói Információs Színtér](http://www.coosp.etr.u-szeged.hu/Scene-126142), [Neptun - Oktatói web – Vizsgák kezelése (e-tananyag)](http://www.coosp.etr.u-szeged.hu/Scene-126142/File-1127818)**,** [vizsgakezeles\_segedlet\_170509.pdf](https://web8.neptun.u-szeged.hu/oktato/CommonControls/SaveFileDialog.aspx?Type=&id=179562041&Func=LoginDocumentations), [OWEB\_GY\_I\_K\_Frissítve\_2018\_12\_19.pdf](https://web8.neptun.u-szeged.hu/oktato/CommonControls/SaveFileDialog.aspx?Type=&id=338525549&Func=LoginDocumentations), [Coospace - Feladat (oktatói)](https://www.coosp.etr.u-szeged.hu/Scene-126142/File-1331167) [Coospace - Vizsgafeladat (oktatói)](https://www.coosp.etr.u-szeged.hu/Scene-126142/File-1331170), [Coospace\_teszteredmenyek\_visszairasa\_neptun-ba.pdf](https://www.coosp.etr.u-szeged.hu/File/ToolDownloadFile-6BB63983EFAA996DF061BBF4F513BD7C8EDBEB76FE5689DBB069172F928D40F7DC31C053?fn=coospace_teszteredmenyek_visszairasa_neptun-ba.pdf)

**Minden vizsgával végződő kurzushoz legyenek szívesek vizsgaidőpontot hirdetni**, és ezek eredményét a Neptun rendszerben rögzíteni a 4. pontban foglaltaknak megfelelően.

A vizsgahirdetési, jegybeírási menüpontok pontos elérhetősége megtalálható a mellékelt táblázatban.

**Engedélyezett negyedik vizsgához** elnököt minden esetben a Dékáni Hivatal jelöl ki, harmadik ismétlő vizsga esetében akkor, ha erre az intézet igényt tart. Az **igényt legalább 48 órával a vizsganap előtt** kérjük bejelenteni írásban az [office.aokto@med.u-szeged.hu](mailto:office.aokto@med.u-szeged.hu) e-mail címre. A határidő betartására kérjük, fordítsanak figyelmet, elősegítve ezzel a szervezést!

A **sikeres vizsga megismétlésére** a felvett tárgyak közül egy félévben **egy tantárgyból egy alkalommal** van mód - a vizsgáztató intézethez benyújtott- kérelemre az aktuális vizsgaidőszakon belül (TVSZ 15. pont).

Tájékoztatom, hogy az egyetemi Neptun beállítás szerint a hallgatók már az első vizsga végidőpontjától kezdve tudnak jelentkezni a következő vizsgára. A második vizsgajelentkezés az első eredmény hiányában utóvizsgának számít.

1. **Félévmegtagadás**

Ha van olyan magyar, angol, vagy német nyelvű képzésben résztvevő hallgató, akinek a *kurzus* elismerését aláírás megtagadásával nem javasolja, az **érintett nevét rövid indoklással, 2020. december 10. csütörtök 12 óráig az** [**office.aokto@med.u-szeged.hu**](mailto:office.aokto@med.u-szeged.hu) **e-mail címre bejelenteni szíveskedjék.**

Felhívom szíves figyelmét, hogy a hallgatók a kötelező gyakorlati kurzusok félévmegtagadása ellenére továbbra is tudnak jelentkezni az adott tantárgy előadás tárgyelemének vizsgájára. A **vizsgáról való eltiltást kérjük, jegyezzék be a Neptunban.** Oktatói weben: *Oktatás \Kurzusok* menüpontban kurzusok megjelenítése, a tárgynévre kattintás után „*Kurzus hallgatói*” tabulátor fülön „*Vizsgára jelentkezhet*” oszlopban megfelelő jelöléssel, „*Vizsgajelentkezés engedélyezés mentése*” gombbal; Kliens programban: *Tárgy \Tárgy hallgatói* menüpont/ „*Indexsor adatok*” tabulátor fülön a „*Vizsgára jelentkezhet*” mező használatával- a hallgató a letiltásról automatikus Neptun üzenetet kap.

1. **Vizsgajelentkezés**

**Az ÁOK hallgatói a Neptun rendszerben 2020. december 2. szerda 20.00 (magyar képzés), illetve 21:00 (külföldi képzés) órától jelentkezhetnek a vizsgákra**. **Egyetemi Megnyitásrend:** [**http://web5.etr.u-szeged.hu:8080/naptar/Megnyitasrend/index.jsp**](http://web5.etr.u-szeged.hu:8080/naptar/Megnyitasrend/index.jsp)

Amennyiben **több kar részére** is hirdetnek vizsgaidőpontot, vegyék figyelembe, hogy a **vizsgajelentkezés megnyitása a saját karinál korábban is történhet**! A több Kar hallgatói számára meghirdetett vizsgaidőpontok esetében a vizsgán „Egyedi vizsgajelentkezési időszakot” lehet beállítani, ezzel biztosíthatók az egyenlő esélyek. A vizsga kezdete –amennyiben ÁOK hallgatók is jelentkezhetnek- 2020.12.02. 20:00/21:00, a vége pedig a vizsga időpontja előtt 24 órával.

A hallgatói vizsgajelentkezést az alábbi esetekben akadályozza meg a tanulmányi rendszer:

* rendezetlen díjtartozás
* előírt vizsgafeltétel hiánya
* TVSZ-ben előírt feltétel egyikének túllépése (tantárgyanként maximum 6 vizsgalehetőség, egy vizsgaidőszakban 3 vizsga, sikeres vizsga javítása félévenként 1 alkalommal)

1. **Vizsgaeredmények adminisztrálása**

A vizsgaeredmények beírására **2020. november 30- 2021. február 11.** között kerülhet sor. A szóbeli vizsgák érdemjegyét aznap, az írásbeli vizsgaeredményeket **legkésőbb a vizsgát követő 3. napon** be kell jegyezni a tanulmányi rendszerbe. Amennyiben ez munkaszüneti nap, akkor az ezt követő első munkanapon.

**Az online megtartott** **szóbeli vizsgákon** a hallgató köteles személyazonosításra alkalmas arcképes igazolványát (személyi igazolvány, útlevél, jogosítvány) felmutatni.

**Eredmények rögzítése a Neptun rendszerben**: **Tanszéki adminisztrátori joggal** a *telepített Neptun kliens programban* az **aláírással teljesítendő** kurzusok eredménye a **Kurzusjegy beírás (492000)** menüpontban **(***„Bejegyzés típusnál”* aláírást választva) rögzíthető, nem szükséges vizsgát hirdetni.A **demonstrátori munka, tudományos diákköri tevékenység, klinikai önkéntes munka tantárgyaknál** sem szükséges vizsgát hirdetni, ezek eredményét a Hozzárendelt tárgyak/Tárgy kurzusai/**Kurzusjegy beírás (248500)** menüpontban lehet bejegyezni. Felhívjuk szíves figyelmüket, hogy a kurzusjegyként rögzített eredményeket **a hallgató a saját web felületén a felvett tárgy, vagy kurzus felől, míg a vizsgajegyként szerzett érdemjegyet a Vizsgák/Felvett vizsgák menüponton keresztül érheti el. Vizsgaalkalomhoz kötődő jegyet** a **Vizsgajegy beírás (490000)** menüpontban lehet bejegyezni.Az **oktatóknak** is van lehetősége eredmény rögzítésére a *webes felületen* a **„Vizsgák, jegybeírás”** menüpontban, amennyiben az adott kurzuson „oktató (jegyző)”, vagy „vizsgáztató” oktatótípussal szerepelnek. Neptunból meghirdetett CooSpace-es teszt esetén [csoportosan is visszaírható](https://www.coosp.etr.u-szeged.hu/Scene-126142/Folder-86481) a teszteredmény.

A hallgatónak ebben a félévben 2021. február 1 –18. közötti időszakban van lehetősége a Neptunban szereplő érdemjegyek vitatására a kurzusért felelős egységnél, jogos esetben a javítást az oktató/tanszék végzi el. Jogsértés esetén a Hallgatói ügyek jogorvoslati szabályzatának eljárása szerint jogorvoslatot lehet előterjeszteni. A **jegyek módosítását 2021. február 18. után** a Tanulmányi Osztály az oktatótól érkező írásbeli kérésre jogosult elvégezni ([office.aokto@med.u-szeged.hu](mailto:office.aokto@med.u-szeged.hu) címre küldött e-maillel). A módosításról a Neptun felületen hivatalos bejegyzés készül, amely a hallgató számára is elérhető.

**Utóvizsga díj** megfizetése magyar és külföldi hallgatók esetén egyaránt **utólag** történik, ezt a vizsgán megjelenéskor ellenőrizni nem szükséges.

***Kérem, a fenti információkról az érintett tanulmányi felelőst / Neptun tanszéki adminisztrátorokat is feltétlenül értesíteni, illetve javasoljuk a feliratkozást a Kari Hírlevélre az*** [***aok.kommunikacio@med.u-szeged.hu***](mailto:aok.kommunikacio@med.u-szeged.hu) ***e-mail címen.***

Szeged, 2020. november 12.

Tisztelettel:

Prof. Dr. Lázár György s.k.

orvoskari dékán

Melléklet: Kurzusjegyek, vizsgák kezelésének helye a Neptun rendszerben